Diari Oficial de la Generalitat Valenciana


Sumari del DOGV 2055, del 28-06-1993 (1993/828455)

ORDRE de 4 de juny de 1993, de la Conselleria de Medi Ambient, per la qual regula la concessió d'ajudes a la gestió de residus industrials.
-------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/06/04/(2)/dof/vci/html**

### Dades del document

Número de DOGV
:   2055

Data del DOGV
:   28-06-1993

Secció del DOGV
:   DISPOSICIONS GENERALS

Número del document
:   1993/828455


Data del document
:   04-06-1993

Organisme emissor
:   Conselleria de Medi Ambient

Tipus de document
:   Ordre

Ordre de 4 de juny de 1993, de la Conselleria de Medi Ambient, per la qual regula la concessió d'ajudes a la gestió de residus industrials.  
El teixit industrial de la Comunitat Valenciana és constituït per més de 32.000 empreses; d'aquest nombre, un elevat percentatge d'aquestes dedica les seues activitats a l?explotació porquina, cunícola, bovina... Les purines procedents d'aquestes activitats industrials, no són aprofitades i tractades actualment de la manera més correcta, per la qual cosa generen un elevat impacte ambiental que es tradueix en contaminació d'aqüífers i llits d'aigua superficials, contaminació edàfica, impacte paisatgístic, etc. Amb el tractament correcte d'aquests residus s'aconseguiria una estabilització de les purines i, per tant, es generaria un producte altament mineralitzat que pot ser reutilitzat com a adob agrícola. Amb això s'aconsegueix un doble objectiu: primer, la reducció de la contaminació derivada de l?explotació de les granges i, segon, un aprofitament integral dels residus generats en aquestes explotacions.  
D'altra banda, un dels residus tipificats en la Llei 20/1986, de 14 de maig, Bàsica de Residus Tòxics i Perillosos, així com també en la Directiva 91/157, de 18 de març de 1991, relativa a les piles i als acumuladors que continguen determinades matèries perilloses, més complicades de gestionar, per la tremenda dispersió dins de l?entorn de desenvolupament de la societat, són les piles botó usades. Aquests residus es generen per l'acabament de la vida útil de les piles botó i per raó del contingut que tenen, ric en mercuri i cadmi, es transformen en un producte que, no tractat correctament, pot provocar evidents riscos de contaminació per al medi ambient. La vertadera complicació per a la gestió d'aquest residu rau en una eficaç recollida del producte, per a la qual cosa cal·la conscienciació del ciutadà, a l?efecte d'aconseguir que la responsabilitat que té siga efectiva.  
Per tot això,  
ORDENE  
Primer  
Aquesta ordre, conformement amb els pressupostos de la Generalitat Valenciana per a 1993 i desplegant el que preveu l'article 2n, apartat 4, de l'Ordre de 25 de gener de la Conselleria d'Economia i Hisenda, per la qual regula el procediment de gestió i les modificacions del pressupost de despeses de la Generalitat Valenciana per a 1993, i d'acord amb el que preveu el Pla Nacional de Residus Industrials, aprovat en Consell de Ministres en la reunió del dia 10 de març de 1989, té per objecte la determinació de les bases reguladores per a la concessió de les ajudes a la gestió de residus industrials.  
Segon  
La quantia destinada a les ajudes a la gestió dels residus industrials és de setanta milions (09.561.598) de pessetes, a càrrec de la línia 275 del capítol VII del programa 442.50 dels pressupostos de la Generalitat Valenciana per a 1993. Els possibles beneficiaris són empreses, ens públics i associacions.  
Tercer  
1. Seran objecte de subvenció, d'acord amb l'apartat anterior, les inversions en projectes acollits als següents programes a desenvolupar a l?àmbit de la Comunitat Valenciana:  
a) D'inversions en infrastructura destinada a la transformació de residus procedents d'explotacions ramaderes en matèria primera reutilitzable (Pl).  
b) D'inversions en infrastructura de serveis de gestió integral (recollida, transport, emmagatzemament i tractament o eliminació) de les piles botó usades, residu tipificat com a tòxic i perillós a la Llei 20/1986, de 14 de maig, Bàsica de Residus Tòxics i Perillosos, sempre que es compte amb l'autorització, segons la norma vigent, per a la gestió d'aquest tipus de residus (P2).  
2. Les subvencions seran atorgades a les inversions en projectes, l'execució dels quals s'inicie durant l'any 1993.  
3. Tindran caràcter preferent per a la concessió de subvencions, en el cas dels projectes acollits al P1:  
a) Aquelles en el disseny de les quals s'establesca la investigació i que duguen aparellats processos de generació i aprofitament de biogàs.  
b) Les inversions en infrastructures de serveis de gestió dels residus especificats, la destinació final dels quals siga el reciclatge o la transformació com a productes reutilitzables.  
c) Els projectes que establesquen una gestió més completa i garantesquen la bona fi de l'operació, d'acord amb les normes i criteris vigents en l'actual legislació.  
4. Tindran caràcter preferent per a la concessió de subvencions, en el cas dels projectes acollits al P2:  
a) Els dissenyats per a un major àmbit territorial.  
b) Els que establesquen campanyes de conscienciació ciutadana, dissenyades amb millors criteris i programació, per raó de l'abast del projecte i de l'àmbit territorial que té.  
c) Els que establesquen inversions en infrastructures amb major espectre dels serveis integrals de gestió, entenent aquesta com el conjunt dels processos de recollida, transport, tractament, emmagatzemament provisional i eliminació, i seran expressament considerats els que establesquen processos de reciclatge.  
Quart  
1. Les persones físiques o jurídiques, públiques o privades, que vulguen acollir-se als programes previstos en l'apartat anterior hauran de dirigir la corresponent sol·licitud a la Conselleria de Medi Ambient.  
2. La sol·licitud indicarà expressament el programa al qual s'acull i la quantia de la subvenció que se sol·licita.  
Cinquè  
1. La sol·licitud haurà de ser presentada en el termini de vint dies, comptador des de l?entrada en vigor d'aquesta ordre, i anirà acompanyada dels documents següents:  
a) Els que acrediten la personalitat del sol·licitant. Les persones físiques ho faran mitjançant el document nacional d'identitat en vigor, document d'identificació que tinga efectes equivalents al país d'origen o el passaport, segons que la nacionalitat siga o no espanyola; havent, en tot cas, d'acreditar que es troben en possessió del corresponent número d'identificació fiscal. Les jurídiques, mitjançant la presentació de l?escriptura de constitució o modificació, si escau, degudament inscrit al registre mercantil i de la corresponent targeta d'identificació fiscal o qualsevol altre registre que done fe de la vàlida constitució en la resta de casos.  
b) Poder notarial suficient, degudament inscrit, si escau, al registre mercantil, quan es comparega o es firme la sol·licitud com a representant o apoderat. La personalitat d'aquest darrer serà acreditada mitjançant el document nacional d'identitat.  
c) Estudi amb el contingut establert a l'article 26 del Reglament per a l?Execució de la Llei 20/1986, de 14 de maig, Bàsica de Residus Tòxics i Perillosos, aprovat per Reial Decret 833/1988, de 20 de juliol, d'inversions en infrastructura de serveis de gestió (recollida, transport, emmagatzematge i tractament o reciclatge) de piles botó usades. En els casos en què la sol·licitud siga per a inversions en infrastructura per al tractament dels residus generats de l?explotació d'explotacions ramaders, serà presentada documentació equivalent que, pel cap baix, comprendrà:  
- Projecte tècnic, el contingut del qual s'ajustarà en tot moment a les normes i instruccions tècniques vigents per a aquest tipus d'activitat. Aquest projecte constarà de:  
- Memòria, que comprendrà un estudi descriptiu amb justificacions tècniques i econòmiques relatives a la tecnologia adoptada, de les solucions adoptades en les diferents instal·lacions i processos, de l?obra civil, dels equips i de tots els altres aspectes que es consideren d'interès. Com a annexos a la Memòria s'aportaran: justificació del conjunt de les dimensions de la instal·lació, del procés que tinga i d'altres elements; esquema funcional de la instal·lació, balanços de matèria; descripció i diagrames de principi de les instal·lacions generals, com ho són el subministrament i l?evacuació d'aigües, l'abastament d'energia, etc; seguretat i higiene de les instal·lacions; pla d'obres, i tots els altres documents que es consideren d'interès.  
- Plànols: de situació, de conjunt. Plantes, alçats i seccions, així com també qualsevol referència necessària per a la completa definició i coneixement de les estructures i instal·lacions.  
- Pressupost: pressupost de les obres i instal·lacions i tots els elements il·lustratius que es consideren escaients per a la millor comprensió del projecte.  
- Projecte d'explotació al màxim nivell de definició, quant a l'esquema de processos, relació d'equips, etc.  
- En el cas que el projecte establesca la investigació, aquest haurà de definir-ne la metodologia, finalitat i aplicacions.  
- Estudi d'Impacte Ambiental.  
d) Declaració d'altres ajudes i subvencions sol·licitades, o concedides, per a la mateixa actuació, a l'administració de l?estat o a d'altres administracions o organismes.  
e) Còpia de les declaracions o de les memòries anuals, regulades als articles 18 i 38 del Reial Decret 833/1988, de 20 de juliol, que siguen exigibles per a les instal·lacions de gestió ja en funcionament, en el cas que es tracte de residus industrials tipificats com a tòxics i perillosos.  
2. La revisió de la documentació aportada pels sol·licitants i la proposta de concessió de subvencions la realitzarà una comissió creada a l?efecte, que presidirà el Director General de Qualitat Ambiental i que estarà formada, a més, per les persones següents:  
- Secretari: el Secretari General Administratiu.  
- Vocals: el Cap del Servei de Residus i Contaminació, el Cap del Servei de Programació i Avaluació de l?Impacte Ambiental i un dels directors territorials de la Conselleria de Medi Ambient, designat pel conseller de Medi Ambient.  
3. Una vegada lliurada la documentació el peticionari la Conselleria de Medi Ambient podrà requerir, si escau, al peticionari, perquè en el termini de deu dies repare les deficiències que pogués observar, i podrà sol·licitar, així mateix, la informació addicional que considere necessària per a l'adequada reducció de la petició. Aquest termini podrà ser ampliat en cinc dies, a petició de l?interessat, quan l'aportació dels documents requerits presente dificultats especials.  
Una vegada transcorregut l?esmentat termini sense que el sol·licitant atenga el requeriment de l'administració, la Conselleria de Medi Ambient cancel·larà i arxivarà l?expedient, conformement a l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Sisè  
1. El Director General de Qualitat Ambiental, com a president de la comissió, després d'haver completat l'expedient, l'elevarà amb el seu informe i la corresponent proposta al Conseller de Medi Ambient.  
2. L'informe a què es refereix l'apartat anterior haurà de pronunciar-se, a més de sobre els extrems que jutge escaients la comissió, sobre les circumstàncies següents:  
a) Que les inversions no han estat iniciades abans de l'1 de gener de 1993.  
b) Adequació del projecte a les exigències establertes en el reglament per a l'execució de la Llei 20/1988, de 14 de maig, Bàsica de Residus Tòxics i Perillosos, si el residu és tipificat així.  
c) Valoració dels estudis presentats, d'acord amb el punt c) de l'apartat cinquè.  
d) Altres ajudes concedides, o sol·licitades, al mateix projecte.  
e) Compliment pel sol·licitant de les obligacions de declaracions i memòries anuals, a què fa referència el punt e) de l'apartat 5è, quan es tracte de residus tipificats com a tòxics i perillosos.  
Setè  
1. Una vegada rebut l?expedient, el Conseller de Medi Ambient podrà sol·licitar al peticionari totes les dades complementàries que jutge necessàries per a la més adequada resolució de la seua sol·licitud.  
2. El termini màxim per a resoldre les sol·licituds de subvenció serà de dos mesos. Si el nombre de sol·licituds impedeix raonablement el compliment del termini màxim de resolució, la comissió podrà proposar l'ampliació dels terminis al Conseller de Medi Ambient, que resoldrà expressament.  
3. Després de transcorregut el termini màxim per a resoldre sense fer-ho expressament, la resolució s'entendrà denegada per silenci administratiu.  
Vuitè  
1. L'import d'aquestes subvenciones mai no podrà ser de tal quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, nacionals o internacionals, supere el cost de l'activitat a desenvolupar pel beneficiari.  
2. Si la resolució és favorable al reconeixement de la subvenció, la Direcció General de Qualitat Ambiental efectuarà la transferència de l?import a què ascendeix la citada subvenció, en els termes i terminis fixats en la dita resolució.  
3. En els casos que les infrastructures subvencionades suposen obres que exigesquen projecte tècnic, aquest haurà de sotmetre's a l'oficina de supervisió de projectes o dels tècnics designats per la Conselleria de Medi Ambient.  
Novè  
Per al cobrament de la subvenció reconeguda, el beneficiari presentarà la corresponent sol·licitud davant la Conselleria de Medi Ambient, acompanyada de la documentació següent:  
a) Justificació documental de les inversions realitzades corresponents a la liquidació de la part de la subvenció sol·licitada. Les inversions en instal·lacions i béns d'equip seran justificades mitjançant document públic o amb els contractes que descriguen els béns adquirits, els preus i les condicions de pagament que tinguen en cada cas, i amb la justificació comptable dels pagaments realitzats i la incorporació al compte d'actiu que corresponga, d'acord amb les normes i la pràctica mercantil.  
b) Acreditació del compliment de les condicions que s'hagen establert en la resolució i que hagen de ser justificades en aqueix moment.  
c) Documents acreditatius d'estar al corrent en les obligacions tributàries i en les de la Seguretat Social que tinguen, en la forma i les condicions establertes en les ordres de 28 d'abril de 1986 i de 25 de novembre de 1987.  
d) Les garanties corresponents, cas que calguen, segons és establert a l'apartat anterior.  
e) Declaració sobre altres subvencions o ajudes per -a la mateixa finalitat, atorgades per altres administracions o ens públics o privats, nacionals o internacionals.  
Deu  
La Conselleria de Medi Ambient, una vegada efectuades les inspeccions i comprovacions que jutge necessàries per a la verificació del compliment dels fins que van motivar l'atorgament de la subvenció, emetrà un certificat acreditatiu del fet que les inversions han estat realitzades conformement amb els objectius del projecte aprovat. Després d'haver emès aquest certificat, que inclourà, així mateix, la proposta de liquidació definitiva, la subvenció serà satisfeta al beneficiari.  
Onze  
Una vegada finalitzada l?execució del projecte, la Generalitat Valenciana comprovarà que aquest ha estat executat d'acord amb les condicions de la resolució aprovatòria de la subvenció i emetrà, si escau, certificació administrativa de tal extrem. Si, a més, la subvenció es destina a obres que exigeixen projecte  
tècnic, els pagaments seran efectuats després de la certificació de l?obra, expedida per un tècnic competent de la Conselleria de Medi Ambient.  
Dotze  
Els beneficiaris d'aquesta subvenció vindran obligats a facilitar tota aquella informació que els siga requerida per la Sindicatura de Comptes de la Comunitat Valenciana.  
Tretze  
En tot allò que no va regulat en aquesta ordre valdrà el que disposa el Decret Legislatiu de 26 de juny de 1991, de la Generalitat Valenciana, pel qual aprova el text refós de la Llei d'Hisenda Pública de la Generalitat Valenciana.  
Catorze  
Aquesta ordre entrarà en vigor l?endemà de publicar-la en el Diari Oficial de la Generalitat Valenciana.  
València, 4 de juny de 1993  
El Conseller de Medi Ambient   
ANTONI ESCARRE I ESTEVE


Còpia Permalink ELI